turjo4nis/wikipedia-bn-dump-20250701 huggingface dataset:
আইসিসি মহিলা প্লেয়ার র‌্যাঙ্কিং

আন্তর্জাতিক ক্রিকেট কাউন্সিল প্লেয়ার র‍্যাঙ্কিং হলো আন্তর্জাতিক ক্রিকেটারদের সাম্প্রতিক পারফরম্যান্সের উপর ভিত্তি করে র‍্যাঙ্কিংয়ের একটি ব্যাপকভাবে অনুসরণ করা পদ্ধতি।

বর্তমানে ১০ টি দলকে ডাব্লিউওডিআই র‍্যাঙ্কিংয়ের জন্য বিবেচনা করা হয় যেখানে ডাব্লিউটি২০আই-এর জন্য এতে আইসিসি-এর সমস্ত যোগ্য অ্যাসোসিয়েশন সদস্য অন্তর্ভুক্ত রয়েছে। প্রতিটি খেলোয়াড়ের রেটিং এর উপর ভিত্তি করে এতে শীর্ষ ১০ ডাব্লিউওডিআই এবং ডাব্লিউটি২০আই ব্যাটসম্যান, বোলার এবং অলরাউন্ডারদের অন্তর্ভুক্ত করে।

বর্তমান র‍্যাঙ্কিং

ওডিআই র‍্যাঙ্কিং

শীর্ষ ১০ ডাব্লিউওডিআই ব্যাটার

শীর্ষ ১০ ডাব্লিউওডিআই বোলার

শীর্ষ ১০ ডাব্লিউওডিআই অল-রাউন্ডার

টি২০আই র‍্যাঙ্কিং

শীর্ষ ১০ ডাব্লিউটি২০আই ব্যাটার

শীর্ষ ১০ ডাব্লিউটি২০আই বোলার

শীর্ষ ১০ ডাব্লিউটি২০আই অল-রাউন্ডার

আরো দেখুন 

 আন্তর্জাতিক ক্রিকেট
 আইসিসি পুরুষ খেলোয়াড় র‍্যাঙ্কিং
 মহিলাদের ক্রিকেট
 মহিলাদের একদিনের আন্তর্জাতিক
 মহিলাদের টুয়েন্টি২০ আন্তর্জাতিক

তথ্যসূত্র

বহিঃসংযোগ 
 আইসিসি অফিসিয়াল ওয়েবসাইট

আইসিসি পুরস্কার ও র‌্যাঙ্কিং
মহিলাদের ক্রিকেট
মার্কিন যুক্তরাষ্ট্রের রাষ্ট্রপতি নির্বাচন, ২০২৪

মার্কিন যুক্তরাষ্ট্রের ৬০তম চতুর্বার্ষিক আসন্ন রাষ্ট্রপতি নির্বাচন গত ৫ নভেম্বর ২০২৪ সালে বুধবারে অনুষ্ঠিত হয়েছে। এই নির্বাচনে ভোটাররা চার বছর মেয়াদের জন্য রাষ্ট্রপতি ও উপরাষ্ট্রপতি নির্বাচন করবেন। নির্বাচনে ডেমোক্রেটিক দলের সদস্য কমলা হ্যারিস এবং পূর্ববর্তী রাষ্ট্রপতি রিপাবলিকান দলের সদস্য ডোনাল্ড ট্রাম্প দ্বিতীয় এবং অ-পরবর্তী মেয়াদে পুনঃনির্বাচনের জন্য প্রতিদ্বন্দ্বিতা করবেন। ট্রাম্প জয়ী হলে গ্রোভার ক্লিভল্যান্ডের পর তিনি এই কৃতিত্ব অর্জনকারী দ্বিতীয় রাষ্ট্রপতি হবেন। যদি উভয়ই তাদের নিজ নিজ দল দ্বারা মনোনীত হয় তবে এটি ১৯৫৬ সালের নির্বাচনের পর প্রথম কোনো পুনঃপ্রতিদ্বন্দ্বিতাপূর্ন রাষ্ট্রপতি নির্বাচন হতে যাচ্ছে। অন্যদিকে বেশ কয়েকজন প্রতিদ্বন্দ্বী প্রার্থীও নির্বাচনে নিজ নিজ দলীয় প্রতীক পাওয়ার জন্য তাদের প্রার্থীতা ঘোষণা করেছেন। ২০ জানুয়ারি ২০২৫ তারিখে বিজয়ী রাষ্ট্রপতির অভিষেক অনুষ্ঠান আয়োজিত হওয়ার কথা রয়েছে।

সাবেক রাষ্ট্রপতি ডেমোক্র্যাট দলের জো বাইডেন পুনরায় নির্বাচন করার জন্য প্রাথমিকভাবে প্রতিদ্বন্দ্বিতা করেন এবং দলের প্রায় নিশ্চিত মনোনীত প্রার্থী হন। তবে, ২০২৪ সালের জুন মাসে অনুষ্ঠিত রাষ্ট্রপতি বিতর্কে বাইডেনের পারফরম্যান্স তার বয়স ও স্বাস্থ্যের বিষয়ে উদ্বেগকে তীব্র করে তোলে এবং দলের মধ্যে তাকে প্রার্থিতা থেকে সরে দাঁড়ানোর আহ্বান জাগ্রত হয়। যদিও প্রথমে তিনি দৃঢ়ভাবে নির্বাচনে থাকার কথা ঘোষণা করেছিলেন, বাইডেন ২১ জুলাই প্রার্থিতা থেকে সরে দাঁড়ানোর সিদ্ধান্ত নেন এবং উপরাষ্ট্রপতি কমলা হ্যারিসকে সমর্থন জানান। ৫ আগস্ট হ্যারিস দলের মনোনীত প্রার্থী হন। তিনি মিনেসোটার গভর্নর টিম ওয়ালজকে তার রানিং মেট হিসেবে নির্বাচিত করেন।

মনোনয়ন সম্মেলনের মাধ্যমে রাজনৈতিক দলগুলো সাধারণ নির্বাচনের আগে তাদের দলীয় প্রার্থী বেছে নেবে। অঙ্গরাজ্য-স্তরের ককাস এবং প্রাথমিক নির্বাচনে ভোটাররা তাদের মনোনীত সম্মেলনের প্রতিনিধিদের বেছে নেবেন।

উক্ত দিনে একইসাথে বেশ কয়েকটি অঙ্গরাজ্য তাদের গভর্নর ও আইনসভা নির্বাচনও সম্পন্ন করবে। অপরাধ, শিক্ষা, অভিবাসন, আগ্নেয়াস্ত্র নিয়ন্ত্রণ, স্বাস্থ্যসেবা, গর্ভপাত অধিকার, এলজিবিটি অধিকার (বিশেষ করে ট্রান্সজেন্ডার অধিকার), অর্থনৈতিক অবস্থা, এবং জলবায়ু পরিবর্তন রাজনৈতিক প্রচারাভিযানের প্রধান বিষয় হতে পারে বলে আশা করা হচ্ছে।

ফলাফল

তথ্যসূত্র 

মার্কিন যুক্তরাষ্ট্রের রাষ্ট্রপতি নির্বাচন
জো বাইডেন
জো বাইডেনের ২০২৪-এর রাষ্ট্রপতি নির্বাচনী প্রচারণা
ডোনাল্ড ট্রাম্প
ডোনাল্ড ট্রাম্পের ২০২৪-এর রাষ্ট্রপতি নির্বাচনী প্রচারণা
২০২৪-এ মার্কিন রাষ্ট্রপতি নির্বাচন
২০২৬ অনূর্ধ্ব-১৯ ক্রিকেট বিশ্বকাপ

২০২৬ আইসিসি অনূর্ধ্ব-১৯ ক্রিকেট বিশ্বকাপ হল একটি আন্তর্জাতিক সীমিত ওভারের ক্রিকেট প্রতিযোগিতা যা ২০২৬ সালে জিম্বাবুয়ে ও নামিবিয়াতে অনুষ্ঠিত হবে। এটি অনূর্ধ্ব-১৯ ক্রিকেট বিশ্বকাপের ষোড়শ সংস্করণ।

অস্ট্রেলিয়া জাতীয় অনূর্ধ্ব-১৯ ক্রিকেট দল হল ডিফেন্ডিং চ্যাম্পিয়ন।

ফরম্যাট
১৬টি দলকে চারটি গ্রুপে বিভক্ত করা হয়েছে, গ্রুপ এ, বি, সি, ডি। প্রতিটি গ্রুপ থেকে শীর্ষ তিনটি দল সুপার সিক্স পর্বে যাবে। গ্রুপ এ এবং ডি-এর চতুর্থ স্থানের দলগুলি একে অপরের মুখোমুখি হবে এবং বি এবং সি-এর চতুর্থ স্থানের দলগুলি প্লেসমেন্ট পর্যায়ে একে অপরের মুখোমুখি হবে।

সুপার-সিক্স পর্বে গ্রুপ এ এবং ডি-এর শীর্ষ তিনটি দলকে একটি গ্রুপে এবং বি এবং সি গ্রুপের শীর্ষ তিনটি দল অন্য গ্রুপে একত্রিত হবে। প্রতিটি দল তাদের গ্রুপ পর্বে সুপার-সিক্স কোয়ালিফাইং দলের বিরুদ্ধে যে পয়েন্ট, জয়, নেট রান রেট অর্জন করেছে তা বহন করবে।

প্রতিটি দল সুপার-সিক্স পর্বে দুটি করে ম্যাচ খেলবে অর্থাৎ এ১ দল সুপার-সিক্সে শুধুমাত্র ডি২ এবং ডি৩ এর সাথে খেলবে। একইভাবে এ২ খেলবে ডি১ এবং ডি৩ এর বিপক্ষে।

সুপার-সিক্স পর্বের প্রতিটি গ্রুপ থেকে শীর্ষ দুটি দল সেমি-ফাইনালে যাবে।

উত্তীর্ণ দল

এগারোটি দল ২০২৬ বিশ্বকাপের জন্য স্বয়ংক্রিয়ভাবে যোগ্যতা অর্জন করেছে, বাকি পাঁচটি দলের প্রতিটি আইসিসি উন্নয়ন অঞ্চল থেকে একটি বাছাইপর্বসহ আঞ্চলিক বাছাইকারীদের দ্বারা নির্ধারিত হয়েছে। প্রথম বাছাইপর্ব টুর্নামেন্ট ছিল এশিয়া ডিভিশন ২ বাছাইপর্ব যা ২০২৪ সালের ২৫ ফেব্রুয়ারি অনুষ্ঠিত হয়।

আফ্রিকা বাছাইপর্বে আঞ্চলিক যোগ্যতার মাধ্যমে প্রথম দল হিসেবে যোগ্যতা অর্জন করেছে তানজানিয়া।

টীকা

তথ্যসূত্র

আইসিসি অনূর্ধ্ব-১৯ ক্রিকেট বিশ্বকাপ
জিম্বাবুয়েতে আন্তর্জাতিক ক্রিকেট প্রতিযোগিতা
নামিবিয়াতে আন্তর্জাতিক ক্রিকেট প্রতিযোগিতা
২০২৬ অনূর্ধ্ব-১৯ ক্রিকেট বিশ্বকাপ
২০২৫ মহিলা ক্রিকেট বিশ্বকাপ

২০২৫ আইসিসি মহিলা ক্রিকেট বিশ্বকাপ মহিলাদের ক্রিকেট বিশ্বকাপের ১৩তম সংস্করণ হবে। এটি ভারতে অনুষ্ঠিত হওয়ার কথা রয়েছে। ১৯৭৮, ১৯৯৭ এবং ২০১৩ সংস্করণের পর ভারত চতুর্থবারের মতো প্রতিযোগিতাটি আয়োজন করতে যাচ্ছে। এই প্রতিযোগিতায় শেষবারের মতো ৮টি দল অংশগ্রহণ করবে। বর্তমান ডিফেন্ডিং চ্যাম্পিয়ন অস্ট্রেলিয়া, তারা ২০২২ সালে তাদের ৭ম শিরোপা জয় লাভ করেছিলেন।

পটভূমি

নিরপেক্ষ ভেন্যু ব্যবস্থা 
১৯ ডিসেম্বর ২০২৪-এ, বিসিসিআই এবং পিসিবি এর মধ্যে একটি চুক্তির পর, আইসিসি ভারত ও পাকিস্তানের আইসিসি ইভেন্টগুলিতে ম্যাচ আয়োজনের বিষয়ে জারি করা একটি আপডেটে প্রতিষ্ঠিত করে যে আইসিসি মহিলা ক্রিকেট বিশ্বকাপ ২০২৫ (ভারত আয়োজিত) সমগ্র ভারত জুড়ে এবং একটি নিরপেক্ষ ভেন্যুতে অনুষ্ঠিত হবে। আইসিসি বোর্ড নিশ্চিত করেছে যে ২০২৪–২০২৭ প্রতিযোগিতার চক্রের সময় আইসিসি ইভেন্টগুলিতে যে কোনও দেশ কর্তৃক আয়োজিত ভারত ও পাকিস্তানের ম্যাচগুলি একটি নিরপেক্ষ ভেন্যুতে অনুষ্ঠিত হবে।

যোগ্যতা অর্জন

মাঠ

এই প্রতিযোগিতাটি ভারতের ৫টি ভিন্ন স্থানে অনুষ্ঠিত হবে। ফাইনালটি মুল্লানপুরের মহারাজা যাদবীন্দ্র সিং আন্তর্জাতিক ক্রিকেট স্টেডিয়ামে অনুষ্ঠিত হওয়ার কথা রয়েছে। আরও ৪টি শহর যেখানে ম্যাচগুলি আয়োজিত হবে তা হল বিশাখাপত্তনম, তিরুবনন্তপুরম, রায়পুর এবং ইন্দোর। পুরুষদের ঘরোয়া ম্যাচের সাথে মহিলা বিশ্বকাপের মিল থাকায়, বিসিসিআই অনুকূল আবহাওয়া এবং দক্ষ লজিস্টিক ব্যবস্থাকে অগ্রাধিকার দিয়ে প্রতিযোগিতার জন্য ৫টি ভেন্যু নির্বাচন করেছে। তাছাড়া, বিশ্বকাপে পাকিস্তানের যোগ্যতা অর্জনের পর, তাদের ম্যাচগুলি ভারতের বাইরে একটি নিরপেক্ষ ভেন্যুতে খেলা হবে।

রাউন্ড-রবিন

পয়েন্ট টেবিল

সূচি

নকআউট পর্ব

সেমি-ফাইনাল

ফাইনাল

টীকা

তথ্যসূত্র

মহিলা ক্রিকেট বিশ্বকাপ
ফাহমিদা কাদের

ফাহমিদা কাদের বাংলাদেশ সুপ্রিম কোর্ট হাইকোর্ট বিভাগ একজন নারী বিচারপতি। তিনি বাংলাদেশ সুপ্রীম কোর্টের দশম নারী বিচারপতি। তিনি টাঙ্গাইলে প্রাক্তন জেলা ও দায়রা জজ।

প্রাথমিক জীবন 
কাদের ১৯৬৬ সালের ৮ জুন জন্মগ্রহণ করেন। তার বাবা আবদুল কাদের তালুকদার আইন বিচার ও সংসদ বিষয়ক মন্ত্রণালয়ের যুগ্ম সচিব ছিলেন। তিনি অগ্রণী বালিকা বিদ্যালয় এস. এস. সি এবং ঢাকার হলি ক্রস কলেজে থেকে এইচ. এস.সি পাশ করেন। তিনি ঢাকা বিশ্ববিদ্যালয় থেকে আইন বিষয়ে স্নাতক এবং আইন বিষয়ে স্নাতকোত্তর ডিগ্রি অর্জন করেন। তিনি অবসরপ্রাপ্ত জেলা জজ মো. মকবুল আহসানকে বিয়ে করেছেন।

কর্মজীবন 
কাদের বাংলাদেশ সিভিল সার্ভিস বিচার বিভাগে যোগদান করেন এবং ১৯৯১ সালের ১১ ডিসেম্বর সহকারী বিচারক নিযুক্ত হন।

কাদের ২০১৫ সালের ৯:ফেব্রুয়ারি জেলা জজ পদে উন্নীত হন। তিনি বাংলাদেশের মহিলা বিচারক সমিতির সহ  সভাপতি।

কাদের ২০২২ সালের ৩১ জুলাই হাইকোর্ট বিভাগের অতিরিক্ত বিচারক নিযুক্ত হন। তিনি এবং নবনিযুক্ত ১০ জন বিচারপতি গোপালগঞ্জ শেখ মুজিবুর রহমান সমাধিতে শ্রদ্ধা জানান। গত নভেম্বরে বিচারপতি এস এম কুদ্দুস জামান ও বিচারপতি কাদের তিন বিলিয়ন টাকার একটি অর্থ পাচার মামলায় নর্থ সাউথ ইউনিভার্সিটির ট্রাস্টি বোর্ডের দুই সদস্য এম. এ. কাশেম ও রেহানা রহমানকে শর্তসাপেক্ষ জামিন দেন।

বিচারপতি এস. এম. কুদ্দুস জামান এবং কাদের ২০২৪ সালের জানুয়ারিতে ধর্ম সম্পর্কে " বিদ্বেষপূর্ণ " মন্তব্যের জন্য গায়িকা রিতা দেওয়ান বিরুদ্ধে ডিজিটাল নিরাপত্তা আইন একটি মামলা স্থগিত করেন।

তথ্যসূত্র 

বাংলাদেশের সুপ্রীম কোর্টের বিচারপতি
বাংলাদেশী আইনজীবী
ঢাকা বিশ্ববিদ্যালয়ের প্রাক্তন শিক্ষার্থী
হলি ক্রস কলেজ, ঢাকার প্রাক্তন শিক্ষার্থী
১৯৬৬-এ জন্ম
জীবিত ব্যক্তি
অশোক দিন্দা

অশোক দিন্দা (জন্ম: ২৫ মার্চ ১৯৮৪) একজন প্রাক্তন ভারতীয় ক্রিকেটার। তিনি ২০২১ সাল পর্যন্ত পশ্চিমবঙ্গ বিধানসভার একজন সদস্য ছিলেন। দিন্দা ভারতীয় জনতা পার্টির একজন সদস্য এবং ময়না আসনের প্রতিনিধিত্ব করেন। তিনি রঞ্জি ট্রফিতে বাংলা ও গোয়া এবং বিভিন্ন ইন্ডিয়ান প্রিমিয়ার লিগ দলের হয়ে ক্রিকেট খেলেছেন। তিনি ২০২১ সালের ২ ফেব্রুয়ারি সব ধরনের ক্রিকেট থেকে অবসর নেন।

প্রারম্ভিক এবং ঘরোয়া ক্যারিয়ার 
২০১২ ইন্ডিয়ান প্রিমিয়ার লিগে, দিন্দা পুণে ওয়ারিয়র্স ইন্ডিয়া ফ্র্যাঞ্চাইজিতে যোগদান করেন।

তিনি ২০১৭-১৮ রঞ্জি ট্রফি বাংলার পক্ষে আট ম্যাচে ৩৫টি ডিসমিসাল সহ শীর্ষস্থানীয় উইকেট শিকারী ছিলেন। ২০১৮ সালে জুলাই, দিন্দাকে ২০১৮-১৯ দুলীপ ট্রফি-এর জন্য ইন্ডিয়া গ্রীনের দলে নাম দেওয়া হয়েছিল। এছাড়াও তিনি ২০১৮-১৯ রঞ্জি ট্রফি বাংলার পক্ষে আট ম্যাচে ২৮টি ডিসমিসাল সহ শীর্ষস্থানীয় উইকেট শিকারী ছিলেন। ২৪ ডিসেম্বর ২০১৯-এ, অশোক দিন্দাকে 'শৃঙ্খলাজনিত কারণে' স্কোয়াড থেকে বাদ দেওয়া হয়েছিল বাংলার এলিট গ্রুপ এ বনাম অন্ধ্রের খেলার আগে। ১০ নভেম্বর ২০২০-এ, দিন্দা নিশ্চিত করেছিলেন যে বাংলার সাথে তার ক্যারিয়ার শেষ হয়ে গেছে। ১৫ ডিসেম্বর ২০২০-এ, তিনি ২০২০-২১ মৌসুমের জন্য গোয়ার হয়ে খেলার সিদ্ধান্ত নেন।

আন্তর্জাতিক ক্যারিয়ার 
দিন্দা ৯ ডিসেম্বর ২০০৯ তারিখে নাগপুরে শ্রীলঙ্কা-এর বিপক্ষে ভারতের হয়ে টি-টোয়েন্টি আন্তর্জাতিকে অভিষেক ঘটে। তিনি সনাথ জয়াসুরিয়া-এর উইকেট নেন। দিন্দা ৩ ওভারে ১/৩৪ এর পরিসংখ্যান নিয়ে শেষ করে। ব্যাটিং করার সময়, তিলকরত্নে দিলশান বোল্ড হওয়ার আগে তিনি ২০ ডেলিভারিতে ১৯ রান করেন।

২০১০ সালের জুনে জিম্বাবুয়ে এর বিপক্ষে দিন্দা তার ওডিআই অভিষেক করেছিলেন। তিনি ৭.২ ওভার বল করেছিলেন এবং ০/৪৯ নেন। তিনি শ্রীলঙ্কায় ২০১০ এশিয়া কাপ স্কোয়াডে নির্বাচিত হন। যাইহোক, দিন্দা সেই টুর্নামেন্টে শুধুমাত্র একটি খেলা খেলেছিলেন, শ্রীলঙ্কা এর বিরুদ্ধে একটি গ্রুপ পর্বের ম্যাচ, যেখানে তিনি ৫ ওভারে ০/৩৯ এর পরিসংখ্যান নিয়ে শেষ করেছিলেন।

রাজনৈতিক জীবন 
দিন্দা ভারতীয় জনতা পার্টির একজন সদস্য। তিনি ২০২১ সালের পশ্চিমবঙ্গ বিধানসভা নির্বাচনে ময়না বিধানসভা কেন্দ্রের প্রার্থী নির্বাচিত হন। তিনি নির্বাচনে জয়ী হন এবং ময়না থেকে বিধায়ক নির্বাচিত হন।

তথ্যসূত্র

বহিঃসংযোগ 

ভারতীয় ক্রিকেটার
১৯৮৪-এ জন্ম
জীবিত ব্যক্তি
ভারতের একদিনের আন্তর্জাতিক ক্রিকেটার
ভারতের টুয়েন্টি২০ আন্তর্জাতিক ক্রিকেটার
বাংলার ক্রিকেটার
রয়্যাল চ্যালেঞ্জার্স ব্যাঙ্গালোরের ক্রিকেটার
পশ্চিমবঙ্গ থেকে আগত ক্রিকেটার
দিল্লি ক্যাপিটালসের ক্রিকেটার
পূর্বাঞ্চলের ক্রিকেটার
পূর্ব মেদিনীপুর জেলার ব্যক্তি
পুণে ওয়ারিয়র্স ইন্ডিয়ার ক্রিকেটার
ইন্ডিয়া গ্রিনের ক্রিকেটার
ইন্ডিয়া ব্লুয়ের ক্রিকেটার
ইন্ডিয়া রেডের ক্রিকেটার
রাইজিং পুণে সুপারজায়ান্টের ক্রিকেটার
পশ্চিমবঙ্গের ভারতীয় জনতা পার্টির রাজনীতিবিদ
পশ্চিমবঙ্গ বিধানসভার সদস্য ২০২১-২০২৬
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
পশ্চিমবঙ্গ বিধানসভার সদস্য ২০১৬-২০২১
ভারতীয় ক্রীড়াবিদ-রাজনীতিবিদ
একবিংশ শতাব্দীর ভারতীয় ক্রীড়াবিদ
কলকাতা নাইট রাইডার্সের ক্রিকেটার
আল-আজহার বিশ্ববিদ্যালয় – গাজা

আল-আজহার বিশ্ববিদ্যালয় – গাজা () একটি ফিলিস্তিনি, পাবলিক, অলাভজনক এবং স্বাধীন উচ্চ শিক্ষা প্রতিষ্ঠান। এটিকে অনেকসময় সংক্ষেপে এইউজি (AUG) লেখা হয়ে থাকে। প্রথম ইন্তিফাদার সময় ফিলিস্তিনি নেতা ইয়াসির আরাফাত ১৯৯১ সালের সেপ্টেম্বরে একটি ফিলিস্তিনি জাতীয় বিশ্ববিদ্যালয় প্রতিষ্ঠার জন্য একটি ডিক্রি জারি করেন। এইউজি তার যাত্রা শুরু করে ১৮ অক্টোবর ১৯৯১ একটি দোতলা ভবনে ৭২৫জন শিক্ষার্থী নিয়ে যাত্রা শুরু করে। শুরুর শিক্ষার্থীরা দুটি অনুষদে নথিভুক্ত ছিল; শিক্ষা অনুষদ এবং শরিয়া ও আইন অনুষদ (বর্তমানে আইন অনুষদ)। গাজার অধিকাংশ শিক্ষা প্রতিষ্ঠানের মতো, বিশ্ববিদ্যালয়টির শিক্ষাব্যবস্থা নারী ও পুরুষদের জন্য পৃথকীকৃত।

ইতিহাস 
এইউজি ১৯৯১ সালে মাত্র দুটি অনুষদ নিয়ে তার কার্যক্রম শুরু করেছিল: শিক্ষা অনুষদ এবং শরিয়া ও আইন অনুষদ (বর্তমানে আইন অনুষদ)। ১৯৯২ সালে, চারটি অনুষদ: ফার্মেসি অনুষদ, কৃষি ও পরিবেশ অনুষদ, বিজ্ঞান অনুষদ এবং কলা ও মানব বিজ্ঞান অনুষদ প্রতিষ্ঠিত হয়েছিল, তারপরে অর্থনীতি এবং প্রশাসনিক বিজ্ঞান অনুষদ প্রতিষ্ঠিত হয়েছিল।

ফলিত চিকিৎসা বিজ্ঞান অনুষদ ১৯৯৭ সালে ফিলিস্তিনি সম্প্রদায়ের চিকিৎসা চাহিদা পূরণের জন্য এইউজি উন্নয়নের আরেকটি পর্যায়ে প্রতিষ্ঠিত হয়েছিল। ১৯৯৯ সালে, মেডিসিন অনুষদ, আবু দিসে আল কুদস বিশ্ববিদ্যালয়ের ফিলিস্তিনের মেডিসিন অনুষদের একটি শাখা হিসেবে, গাজা উপত্যকার প্রথম চিকিৎসা অনুষদ খোলা হয়েছিল।

প্রকৌশল ও তথ্য প্রযুক্তি অনুষদটি ২০০১ সালে নতুন জ্ঞান এবং প্রযুক্তির সাথে পরিচিত থাকার জন্য চালু করা হয়েছিল। ২০০৭ সালে, ফিলিস্তিনি সম্প্রদায়ের মৌখিক স্বাস্থ্যসেবা উন্নত করার জন্য ডেন্টিস্ট্রি অনুষদ খোলা হয়েছিল। শরিয়া অনুষদটি ২০০৯ সালে একটি স্বতন্ত্র অনুষদ হিসাবে পুনরায় খোলা হয়েছিল।

২০১৫ সালে, আল-মুগরাকা এলাকায় নতুন ক্যাম্পাসে পরিবেশ বিজ্ঞান এবং কৃষি ভবনের জন্য রাজা হাসান দ্বিতীয় উদ্বোধন করা হয়েছিল। মরক্কোর রাজা ষষ্ঠ মুহাম্মদের অর্থায়নে এই ভবনটি নির্মাণ করা হয়েছিল। দুটি ভবন, অডিটোরিয়াম এবং কলা ও মানব বিজ্ঞান অনুষদ সৌদি ফান্ড ফর ডেভেলপমেন্ট দ্বারা অর্থায়ন করা হয়েছে এবং আল-মুগরাকার নতুন ক্যাম্পাসে সংযুক্ত করা হবে।

অনুষদ 

 কৃষি ও পরিবেশ অনুষদ
 ফলিত চিকিৎসা বিজ্ঞান অনুষদ
 কলা ও মানব বিজ্ঞান অনুষদ
 ডেন্টিস্ট্রি অনুষদ
 অর্থনীতি এবং প্রশাসনিক বিজ্ঞান অনুষদ
 প্রকৌশল ও তথ্য প্রযুক্তি অনুষদ
 শিক্ষা অনুষদ
 আইন অনুষদ
 মেডিসিন অনুষদ
 ফার্মেসি অনুষদ
 বিজ্ঞান অনুষদ
 শরিয়া অনুষদ

উল্লেখযোগ্য ব্যক্তিবর্গ 

 হিবা আবু নাদা (ফিলিস্তিনি কবি, ঔপন্যাসিক এবং পুষ্টিবিদ)।

আর্ও দেখুন 

 ফিলিস্তিনি বিশ্ববিদ্যালয়ের তালিকা

তথ্যসূত্র

গ্রন্থপঞ্জি 

 Bowen, Donna Lee, and Early, Evelyn A. (2002). Everyday Life in the Muslim Middle East: Second Edition. Indiana University Press.

বহিঃসংযোগ 

 

গাজা ভূখণ্ডে শিক্ষা
১৯৯১-এ ফিলিস্তিন অঞ্চলে প্রতিষ্ঠিত
কে. এম. ইমরুল কায়েশ

কে. এম. ইমরুল কায়েশ বাংলাদেশ সুপ্রিম কোর্ট হাইকোর্ট বিভাগ একজন বিচারপতি।

প্রাথমিক জীবন 
১৯৬৬ সালের ২৫ মে কায়েশের জন্মগ্রহণ করেন। তিনি ঢাকা বিশ্ববিদ্যালয় থেকে আইন বিষয়ে স্নাতক এবং আইন বিষয়ে স্নাতকোত্তর ডিগ্রি অর্জন করেছেন।

কর্মজীবন 
কায়েশ ১৯৯৪ সালের ২৫ এপ্রিল বাংলাদেশ সিভিল সার্ভিস বিচার বিভাগে সহকারী বিচারক হিসেবে যোগদান করেন।

২০১৫ সালের ১৪ জুন কায়েশকে জেলা ও দায়রা জজ পদে পদোন্নতি দেওয়া হয়।

২০১৯ সালে কায়েশ প্রাক্তন প্রধান বিচারপতি সুরেন্দ্র কুমার সিনহা বিরুদ্ধে দুর্নীতি দমন কমিশনের মামলার বিচারক ছিলেন। জুলাই মাসে তিনি দুর্নীতির মামলায় জামিনের আবেদন প্রত্যাখ্যান করে প্রাক্তন উপ - মহাপরিদর্শক মীজানুর রহমান কারাগারে পাঠান।

অবৈধ জুয়ার দায়ে কলাবাগান ক্রীড়া চক্র ক্লাব সভাপতির জামিন মঞ্জুর করেন কায়েশ। ২০২০২ সালের আগস্টে কায়েশ ডিজিটাল নিরাপত্তা আইন মামলায় ফটোসাংবাদিক শফীকুল ইসলাম কাজলের জামিন নামঞ্জুর করেন। তিনি আরেকটি ডিজিটাল নিরাপত্তা আইনের মামলায় রাষ্ট্রচিন্তার দিদারুল ইসলাম ভূঁইয়াকে জামিন দিতে অস্বীকার করেন। ২০১৪ সালে ইশতিয়াক হোসেন জনের হেফাজতে মৃত্যুর দায়ে পল্লবী থানা পুলিশের তিন কর্মকর্তাকে যাবজ্জীবন কারাদণ্ড দেন ঢাকা মহানগর দায়রা জজ কায়েশ। নির্যাতন ও হেফাজতের মৃত্যু (প্রতিরোধ আইন ২০১৩) এর অধীনে এটি ছিল বাংলাদেশের প্রথম রায় এবং দ্য ডেইলি স্টার এটিকে " ঐতিহাসিক রায় " হিসাবে বর্ণনা করেছে। এই রায়ের প্রশংসা করেছেন জাতিসংঘ আবাসিক সমন্বয়কারী মিয়া সেপ্পো এবং বাংলাদেশে নিযুক্ত মার্কিন যুক্তরাষ্ট্রের রাষ্ট্রদূত আর্ল আর মিলার। ২০২০ সালের ডিসেম্বরে কায়েশ দুর্নীতির অভিযোগে কুয়েত আটক সংসদ সদস্য শহীদ ইসলাম পাপুল ৬৭০টি ব্যাংক অ্যাকাউন্ট এবং স্থাবর সম্পত্তি বাজেয়াপ্ত করার নির্দেশ দেন।

কায়েশ প্রমাণের অভাবে অস্ত্র মামলায় আওয়ামী লীগের সাংসদ হাজী সেলিমের ছেলে ইরফান সেলিমকে নির্দোষ বলে মনে করেন। দুর্নীতি দমন কমিশনের অনুরোধে ২০২১ সালের জুন মাসে কায়েশ ঢাকা দক্ষিণ সিটি কর্পোরেশন প্রাক্তন মেয়র সাঈদ খোকন এবং তার পরিবারের সদস্যদের ব্যাংক অ্যাকাউন্ট ফ্রিজ করার নির্দেশ দেন। তিনি তিনটি মামলায় ইসলামী ধর্মপ্রচারক মামুনুল হক জামিনের আবেদন খারিজ করে দেন। তিনি তিন সংসদ সদস্য শামসুল হক চৌধুরী নুরুন্নাবী চৌধুরী শাওন এবং মোয়াজ্জেম হোসেন রতন ভ্রমণ নিষেধাজ্ঞা জারি করেন। কার্টুনিস্ট আহমেদ কবির কিশোর ঢাকা মহানগর দায়রা জজ আদালতে হেফাজতে তাকে নির্যাতন করা হয়েছে বলে অভিযোগ করে নির্যাতন ও হেফাজতে মৃত্যু (প্রতিরোধ) আইনে মামলা দায়ের করেন। কায়েশ পুলিশ ব্যুরো অফ ইনভেস্টিগেশন নির্দেশ দেন , যারা কথিত নির্যাতনের বিরুদ্ধে একটি প্রতিবেদন জমা দেয়। কিশোর এই প্রতিবেদনের বিরুদ্ধে অনাস্থা প্রস্তাব দায়ের করেন। তিনি ঢাকায় অবৈধ ক্যাসিনো পরিচালনাকারী সেলিম প্রধানের বিচারের বিচারক ছিলেন।

২০২২ সালের মার্চ মাসে কায়েশ রুহুল কবির রিজভী সহ বাংলাদেশ জাতীয়তাবাদী দলের চার রাজনীতিকের বিরুদ্ধে গ্রেপ্তারি পরোয়ানা জারি করেন। ২০১৪ সালে কায়েশ দুর্নীতি দমন কমিশনকে ৩ বিলিয়ন টাকা দুর্নীতির মামলায় নর্থ সাউথ বিশ্ববিদ্যালয়ের ট্রাস্টি বোর্ডের চার সদস্যকে জিজ্ঞাসাবাদের অনুমতি দেন। তিনি চারজনের জামিনের আবেদনের শুনানিও করতে অস্বীকার করেন। ২০২২ সালের জুন মাসে কায়েশ প্রাক্তন প্রধানমন্ত্রী খালেদা জিয়াকে নিয়ে রাষ্ট্রদ্রোহের মামলার শুনানি করেন , যার বিরুদ্ধে ১১টি মামলা ছিল। ২০২২ সালের ৩১ জুলাই রাষ্ট্রপতি মোহাম্মদ আবদুল হামিদ কায়েশকে হাইকোর্ট বিভাগের অতিরিক্ত বিচারক নিযুক্ত করেন।

তথ্যসূত্র 

বাংলাদেশের সুপ্রীম কোর্টের বিচারপতি
বাংলাদেশী আইনজীবী
ঢাকা বিশ্ববিদ্যালয়ের প্রাক্তন শিক্ষার্থী
১৯৬৬-এ জন্ম
জীবিত ব্যক্তি
মুহাম্মদ ফখরি

মুহাম্মদ ফখরি মাহমুদ মাহমুদ রমাদান (, ; জন্ম: ৪ মার্চ ১৯৯৯; মুহাম্মদ ফখরি নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

প্রারম্ভিক জীবন
মুহাম্মদ ফখরি মাহমুদ মাহমুদ রমাদান ১৯৯৯ সালের ৪ঠা মার্চ তারিখে মিশরে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ

 
 
 
 
 
 

১৯৯৯-এ জন্ম
জীবিত ব্যক্তি
মিশরীয় ফুটবলার
ফুটবল মধ্যমাঠের খেলোয়াড়
আল আহলি স্পোর্টিং ক্লাবের খেলোয়াড়
মিশরীয় প্রিমিয়ার লিগের খেলোয়াড়
মিশরের আন্তর্জাতিক ফুটবলার
মিশরীয় পুরুষ ফুটবলার
পুরুষ ফুটবল মধ্যমাঠের খেলোয়াড়
২০২৩–২৪ পাকিস্তান নারী ক্রিকেট দলের বাংলাদেশ সফর

পাকিস্তান জাতীয় মহিলা ক্রিকেট দল ২০২৩ সালের অক্টোবর ও নভেম্বর মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য বাংলাদেশ সফর করবে। ওডিআই সিরিজটি ২০২২–২৫ আইসিসি মহিলা চ্যাম্পিয়নশিপের একটি অংশ হিসেবে খেলা হবে।

দলীয় সদস্য

টি২০আই সিরিজ

১ম টি২০আই

২য় টি২০আই

৩য় টি২০আই

ওডিআই সিরিজ

১ম ওডিআই

২য় ওডিআই

৩য় ওডিআই

তথ্যসূত্র

বহিঃসংযোগ

২০২৩–২৪-এ আন্তর্জাতিক ক্রিকেট প্রতিযোগিতা
২০২৩-এ বাংলাদেশী ক্রিকেট
২০২৩-এ পাকিস্তানি ক্রিকেট
বাংলাদেশ ২০২৩–২৪
পাকিস্তান ক্রিকেট দলের বাংলাদেশ সফর
মুক্তিযুদ্ধ বিষয়ক মন্ত্রী

মুক্তিযুদ্ধ বিষয়ক মন্ত্রী হলেন গণপ্রজাতন্ত্রী বাংলাদেশ সরকারের মুক্তিযুদ্ধ বিষয়ক মন্ত্রণালয়ের দায়িত্বপ্রাপ্ত মন্ত্রী। তিনি মুক্তিযুদ্ধ বিষয়ক মন্ত্রণালয়ের অধীনে সকল দপ্তর ও সংস্থারও মন্ত্রী। ২০০১ সালের অক্টোবরে এই মন্ত্রণালয়টি গঠন করা হয়।

তালিকা 
এই মন্ত্রণালয়ে দায়িত্ব পালন করা সকল মন্ত্রী, উপদেষ্টা, প্রতিমন্ত্রী এবং উপমন্ত্রীর তালিকা দেওয়া হয়েছে।
রাজনৈতিক দল

তথ্যসূত্র 

বাংলাদেশের মন্ত্রণালয় অনুযায়ী মন্ত্রীদের তালিকা
এফি কাপসালিস

এফি কাপসালিস () (২১ এপ্রিল, ১৯৭১ - ১১ ডিসেম্বর, ২০২২) ছিলেন একজন আমেরিকান উন্মুক্ত প্রবেশাধিকার সমর্থক। তিনি স্মিথসোনিয়ান ইনস্টিটিউশনে অগ্রসর হওয়া সহ ডিজিটাল প্রোগ্রাম এবং উদ্যোগ সম্পর্কিত কাজের জন্য পরিচিত।

জীবনের প্রথমার্ধ 
কাপসালিস ১৯৭১ সালের ২১ এপ্রিল ইলিনয় অঙ্গরাজ্যের শিকাগোতে জন্মগ্রহণ করেন। তিনি ইন্ডিয়ানা বিশ্ববিদ্যালয় ব্লুমিংটন থেকে ফরাসি ভাষা ও সাহিত্যে স্নাতক ডিগ্রি অর্জন করেন। তিনি ইউনিভার্সিটি অফ আর্টস (ফিলাডেলফিয়া) থেকে শিল্প নকশা এবং বিস্তৃত প্রযুক্তিতে স্নাতকোত্তর ডিগ্রি অর্জন করেন।

কর্মজীবন 
স্মিথসোনিয়ানের সিনিয়র ডিজিটাল প্রোগ্রাম অফিসার হিসাবে, কাপসালিস ২০২০ সালে ইনস্টিটিউটের সংগ্রহ থেকে ২.৮ মিলিয়ন উচ্চ-রেজোলিউশন দ্বি-এবং ত্রিমাত্রিক চিত্রগুলো উন্মুক্তভাবে অনলাইনে উপলব্ধ করার জন্য দায়ী দলের নেতৃত্ব দিয়েছিলেন। তিনি স্মিথসোনিয়ানের আর্কাইভ সংগ্রহগুলো অনলাইনে আরও সহজলভ্য করার জন্য কাজ করেছিলেন এবং ওয়ান্ডারফুল উইমেন বুধবার শিরোনামে একটি ব্লগ সিরিজ লিখেছিলেন। কাপসালিসের কাজ ২০২১ সালে ওপেন মাইন্ডস...ফ্রম ক্রিয়েটিভ কমন্স-এ প্রদর্শিত হয়েছিল।

২০১৩ সালে কাপসালিস এবং সারা স্নাইডার স্মিথসোনিয়ান ইনস্টিটিউশনের মধ্যে তাদের কাজ (উইকিপিডিয়া সম্পাদনা শিখতে মানুষকে উৎসাহিত করা)-এর জন্য কলম্বিয়ার উইকিমিডিয়া জেলা কর্তৃক উদ্বোধনী বিশিষ্ট পরিষেবা পুরস্কার অর্জন করেছিলেন।

২০১৬ সালে, কাপসালিস সাউথ বাই সাউথওয়েস্ট (এসএক্সএসডাব্লু) প্যানেলের অংশ ছিলেন, 'গিভ ইট অ্যাওয়ে টু গেট রিচ: ওপেন কালচারাল হেরিটেজ', যেখানে তিনি তার ২০১৬ সালের প্রতিবেদন 'গ্যালারি, গ্রন্থাগার, জাদুঘর এবং আর্কাইভগুলোতে উন্মুক্ত প্রবেশাধিকারের প্রভাব' উপস্থাপন করেছিলেন। এরপর থেকে ৪০টিরও বেশি পিয়ার-রিভিউড প্রকাশনা 'দ্য ইমপ্যাক্ট অব ওপেন অ্যাক্সেস' উদ্ধৃত করেছে।

হতাশার সাথে দীর্ঘ সময়ের লড়াইয়ের পরে, কাপসালিস ৫১ বছর বয়সে ১১ ডিসেম্বর, ২০২২ তারিখে মেরিল্যান্ডে তার বাড়িতে আত্মহত্যা করেছিলেন।

প্রকাশনা 
 
 
 
 Kapsalis, Effie, et al. (17 September 2009). "Smithsonian Team Flickr: a library, archives, and museums collaboration in web 2.0 space" (PDF). Archive Science. 8 (4):267–277. https://doi.org/10.1007/s10502-009-9089-y. Open access deposit. Retrieved 8 January 2023.

তথ্যসূত্র

বহিঃসংযোগ 

১৯৭১-এ জন্ম
২০২২-এ মৃত্যু
স্মিথসোনিয়ান ইনস্টিটিউশনের ব্যক্তি
শিকাগোর ব্যক্তি
ইন্ডিয়ানা বিশ্ববিদ্যালয় ব্লুমিংটনের প্রাক্তন শিক্ষার্থী
উন্মুক্ত প্রবেশাধিকার কর্মী
ইউনিভার্সিটি অফ দ্য আর্টসের (ফিলাডেলফিয়া) প্রাক্তন শিক্ষার্থী
২০২২-এ আত্মহত্যা
মেরিল্যান্ড-এ আত্মহত্যা
গ্রিক বংশোদ্ভূত মার্কিন ব্যক্তি
ডেডপুল অ্যান্ড উলভারিন

ডেডপুল অ্যান্ড উলভারিন মার্ভেল কমিক্স চরিত্র ডেডপুলের উপর নির্মিত ২০২৪ সালের আমেরিকান সুপারহিরো চলচ্চিত্র। এটির প্রযোজনার দায়িত্বে রয়েছে মার্ভেল স্টুডিওজ এবং ম্যাক্সিমাম এফোর্ট। ওয়াল্ট ডিজনি মোশন পিকচার্স এটি সারা বিশ্বে প্রচারণা করে। এটি মার্ভেল সিনেমাটিক ইউনিভার্সের ৩৪তম এবং ডেডপুল (২০১৬) ও ডেডপুল ২ (২০১৮) এর পরে একই সিরিজের তৃতীয় কিস্তি। শন লেভি এই চলচ্চিত্রের পরিচালনা করেছেন। চলচ্চিত্রের পরিচালকের সাথে রেহ্ট রিস, পল ওয়ার্নিক, জেব ওয়েলস এবং রায়ান রেইনল্ডস সম্মিলিতভাবে এটির চিত্রনাট্য লিখেছেন। মার্কিন অভিনেতা রায়ান রেনল্ডস প্রধান চরিত্র ওয়েড উইলসন/ডেডপুল ভূমিকায় অভিনয় করেছেন। তার সাথে হিউ জ্যাকম্যান, মরিনা ব্যাককারিন, ব্রিয়ানা হিল্ডারব্রান্ড পার্শ্বচরিত্রের ভূমিকায় অভিনয় করেছেন।

মুক্তি
২০২৪ সালের ২২ এপ্রিল "ডেডপুল অ্যান্ড উলভারিন" চলচ্চিত্রটির প্রথম ট্রেইলার মুক্তি পায়। একই সালের ২৬ জুলাই চলচ্চিত্রটি মুক্তি পায়।

অভিনয়ে
 রায়ান রেনল্ডস – ওয়েড উইলসন/ডেডপুল
 হিউ জ্যাকম্যান – জেমস "লোগান" হাউলেট/উলভারিন
 এমা করিন – প্রধান ভিলেন
 রব ডেলানি – পিটার
 করণ সনি – দপিন্দর
 ম্যাথু ম্যাকফ্যাডিয়েন – প্যারাডক্স

আরও দেখুন
 মার্ভেল সিনেম্যাটিক ইউনিভার্স
 মার্ভেল সিনেম্যাটিক ইউনিভার্সের চলচ্চিত্রের তালিকা
 মার্ভেল সিনেম্যাটিক ইউনিভার্সের টেলিভিশন ধারাবাহিকের তালিকা

তথ্যসূত্র 

মার্ভেল স্টুডিওজ
মার্ভেল সিনেম্যাটিক ইউনিভার্স
২০২৪-এর ত্রিমাত্রিক চলচ্চিত্র
২০২০-এর দশকের ইংরেজি ভাষার চলচ্চিত্র
মার্কিন ক্রসওভার চলচ্চিত্র
নন্দেস্ক্রিপ্টস ক্রিকেট ক্লাব গ্রাউন্ড

নন্দেস্ক্রিপ্টস ক্রিকেট ক্লাব গ্রাউন্ড কলম্বোর মেটল্যান্ড প্লেসের একটি প্রথম-শ্রেণীর ক্রিকেট মাঠ। এটি নন্দেস্ক্রিপ্টস ক্রিকেট ক্লাবের হোম মাঠ।

অবস্থান
মাঠটি কলম্বোর দারুচিনি উদ্যান জেলায়, সিংহলীজ স্পোর্টস ক্লাব গ্রাউন্ডের পাশে এবং কলম্বো ক্রিকেট ক্লাব গ্রাউন্ড থেকে মেটল্যান্ড প্লেস জুড়ে বৃস্তিত।

ইতিহাস
১৮৮৮ সালে প্রতিষ্ঠিত নন্দেস্ক্রিপ্টস ক্রিকেট ক্লাবটি জলাভূমি থেকে পুনরুদ্ধার করার পরে ১৯১০ সালে মাঠে পরিণত করা হয়। এটিতে প্রথম ১৯২৬ সালে প্রথম-শ্রেণীর ক্রিকেটের আয়োজন করা হয়েছিল এবং ১৯৮৯ সাল থেকে প্রথম-শ্রেণীর ভেন্যু হিসাবে অবিচ্ছিন্নভাবে ব্যবহার করা হয়ে আসছে। ১৯৮৬-৮৭ সালে তিনটি একদিনের আন্তর্জাতিক ম্যাচ এবং ২০১০-১১ সালে তিনটি মহিলাদের একদিনের আন্তর্জাতিক ম্যাচ খেলা হয়েছিল। ২০০৭ সালে একটি নতুন প্যাভিলিয়ন খোলা হয়েছিল।

২০২১ সালের ডিসেম্বরের শুরুতে, ২২৩টি প্রথম-শ্রেণীর ম্যাচ এবং ১৫৫টি লিস্ট-এ এই ম্যাচ মাঠে খেলা হয়।

পরিসংখ্যান
২০১৯-২০ সালে রাগামার বিরুদ্ধে নন্দেস্ক্রিপ্টস এর জন্য লাহিরু উদারার প্রথম-শ্রেণীর সর্বোচ্চ স্কোর হল অপরাজিত ২৯০ রানের ইনিংস। সেরা বোলিং পরিসংখ্যান হল ২০০০-০১ সালে নন্দেস্ক্রিপ্টসের বিরুদ্ধে সেবাস্টিয়ানাইটের হয়ে নিমেশ পেরেরার ২৪ রানে ৮ উইকেট।

তথ্যসূত্র

কলম্বোয় ক্রিকেট মাঠ
মৎস্য রাজ্য

মৎস্য () একটি বৈদিক রাজ্য ছিল এবং পরে ষোলটি মহাজনপদের অংশ হয়ে ওঠে, যা হিন্দু মহাকাব্য সাহিত্যেও দেখা যায়। মৎস্যের রাজধানী ছিল বিরাটনগরীতে (বর্তমান বৈরাট, রাজস্থানে) যেটির নামকরণ করা হয়েছে এর প্রতিষ্ঠাতা রাজা বিরাটের নামে।

মহাভারতে উল্লেখ 
মৎস্য রাজ্য প্রতিষ্ঠা করেছিলেন রাজা মৎস্য। যিনি ছিলেন কুরুরাজ শান্তনুর পত্নী সত্যবতীর যমজ ভাই এবং যিনি ভীষ্মের সমসাময়িক ছিলেন।

মহাভারত (বন.৭৪.১৬) একজন রাজা সহজকে বোঝায়, যিনি চেদি এবং মৎস্য উভয়ের উপর শাসন করতেন, এর মানে হচ্ছে যে মৎস্য একবার চেদি রাজ্যের একটি অংশ গঠন করেছিলেন।

তথ্যসূত্র 

মহাভারতের রাজ্য